**Uvjeti ostvarivanja prava na pomoć za podmirenje troškova predškolskog odgoja**

**i obrazovanja za djecu rane i predškolske dobi**

**1.** Sukladno Odluci o utvrđivanju mjerila za sufinanciranje djelatnosti ustanova predškolskog odgoja na području Grada Koprivnice („Glasnik Grada Koprivnice“ broj 2/24, 6/24, 9/24 i 4/25) pravo na pomoć za podmirenje troškova predškolskog odgoja i obrazovanja za djecu rane i predškolske dobi ostvaruje se pod sljedećim uvjetima:

1.1.Pravo na podmirenje **100% troškova**, a najviše u iznosu **do 120,00 EUR** mjesečno, može ostvariti treće i svako sljedeće dijete iz kućanstva iz kojeg je troje ili više djece u redovnom odgojno-obrazovnom sustavu ili koristi usluge dadilje.

1.2.Pravo na podmirenje **50% troškova**, a najviše u iznosu **do 60,00 EUR** mjesečno, može se ostvariti neovisno o prihodima kućanstva, pod sljedećim uvjetima:

* dijete korisnika prava na inkluzivni dodatak 1., 2. i 3. razine potpore
* dijete osobe s invaliditetom utvrđenog tjelesnog oštećenja u visini 80% i više
* dijete korisnik prava na inkluzivni dodatak
* drugo dijete iz obitelji iz koje dvoje djece pohađa dječji vrtić ili koristi usluge dadilje
* dijete koje ispunjava uvjet smještaja u udomiteljsku obitelj

**Postupak za ostvarivanje prava provodi dječji vrtić koji dijete polazi**.

**2.** Sukladno Odluci o socijalnoj zaštiti građana Grada Koprivnice („Glasnik Grada Koprivnice“ broj 6/24) pravo na pomoć za podmirenje troškova predškolskog odgoja i obrazovanja za djecu rane i predškolske dobi ostvaruje se pod sljedećim uvjetima:

1.1.Pravo na podmirenje **100% troškova**, a najviše u iznosu **do 120,00 EUR** mjesečno, mogu ostvariti:

1. korisnici prava na zajamčenu minimalnu naknadu
2. djeca iz kućanstava čiji prosječan mjesečni prihod ostvaren u prethodna tri mjeseca ne prelazi sljedeće iznose:

* dvočlano kućanstvo 400,00 EUR
* tročlano kućanstvo 500,00 EUR
* četveročlano kućanstvo 600,00 EUR
* za svakog daljnjeg člana kućanstva cenzus se povećava za 100,00 EUR

1.2. Pravo na podmirenje **50% troškova**, a najviše u iznosu **do 60,00 EUR** mjesečno, mogu ostvariti:

1. djeca iz kućanstava čiji prosječan mjesečni prihod ostvaren u prethodna tri mjeseca iznosi kako slijedi:

* dvočlano kućanstvo 400,01 EUR do 800,00 EUR
* tročlano kućanstvo 500,01 EUR do 1.000,00 EUR
* četveročlano kućanstvo 600,01 EUR do 1.200,00 EUR
* za svakog daljnjeg člana kućanstva cenzus se povećava za 200,00 EUR

1. djeca iz jednoroditeljskih obitelji čiji prosječan mjesečni prihod ostvaren u prethodna tri mjeseca iznos kako slijedi:

* dvočlano kućanstvo 800,01 EUR do 1.200,00 EUR
* tročlano kućanstvo 1.000,01 EUR do 1.500,00 EUR
* četveročlano kućanstvo 1.200,01 EUR do 1.800,00 EUR
* za svakog daljnjeg člana kućanstva cenzus se povećava za 300,00 EUR

Zahtjev se podnosi Upravnom odjelu za društvene djelatnosti Grada Koprivnice.

1.**3.** Pravo na pomoć za podmirenje troškova polaženja poludnevnog ili dnevnog odgojno-obrazovno-rehabilitacijskog programa **za djecu predškolske dobi s teškoćama u razvoju, u specijaliziranim ustanovama**, može se ostvariti u visini 100% troškova, ukoliko se odgovarajuće stručne usluge ne mogu pružiti u okviru redovnog odgojno-obrazovnog programa za djecu predškolske dobi s teškoćama u razvoju na području Grada Koprivnice. Navedeno pravo sufinancira se temeljem ugovora sa specijaliziranim ustanovama.

**Zahtjev se podnosi Upravnom odjelu za društvene djelatnosti Grada Koprivnice.**